CELEX: 62012TN0078
Language: hu
Date: 2012-02-17 00:00:00
Title: T-78/12. sz. ügy: 2012. február 17-én benyújtott kereset — GRE kontra OHIM — Villiger Söhne (LIBERTE brunes)

14.4.2012   
            
            
               HU
            
            
               Az Európai Unió Hivatalos Lapja
            
            
               C 109/30
            
         2012. február 17-én benyújtott kereset — GRE kontra OHIM — Villiger Söhne (LIBERTE brunes)
   (T-78/12. sz. ügy)
   2012/C 109/61
   A keresetlevél nyelve: német
   
      Felek
   
   
      Felperes: GRE Grand River Enterprises Deutschland GmbH (Kloster Lehnin, Németország) (képviselő: I. Memmler ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Villiger Söhne GmbH (Waldshut-Tiengen, Németország)
   
      Kereseti kérelmek
   
   A felperes azt kéri, hogy a Törvényszék
   
               —
            
            
               helyezze hatályon kívül az első fellebbezési tanács 2011. december 1-jén az R 2109/2010-1. sz. ügyben hozott határozatát;
            
         
               —
            
            
               az alperest kötelezze a költségek viselésére.
            
         
      Jogalapok és fontosabb érvek
   
   
      A közösségi védjegy bejelentője: a felperes.
   
      Az érintett közösségi védjegy: a „LIBERTE brunes” ábrás védjegy a 25., 30. és 34. osztályba tartozó áruk vonatkozásában — 6 462 171. sz. közösségi védjegybejelentés.
   
      A felszólalási eljárásban hivatkozott védjegy vagy megjelölés jogosultja: Villiger Söhne GmbH.
   
      A hivatkozott védjegy vagy megjelölés: az 1 456 664. sz. „LA LIBERTAD” közösségi szóvédjegy és a 2 433 126. sz. „LA LIBERTAD” közösségi ábrás védjegy a 14. és 34. osztályba tartozó áruk vonatkozásában.
   
      A felszólalási osztály határozata: a felszólalási osztály a felszólalásnak helyt adott.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: a 207/2009 tanácsi rendelet 8. cikke (1) bekezdése b) pontjának a megsértése, mivel az ütköző védjegyek között nem áll fenn az összetévesztés veszélye.